Ozzitan Occitan, Lenga d'òc L'ozzitan o lengua de oc la xe na lengua romanza parlà in Ozzitania, vasta rejon stòrega conprendente la màssima banda del sud de la França e de algune zone de la Spagna e de l'Itaia, inte raquante vałi ozitane sora na estension de 4500 kilometri cuadrài, intrà i teritori provinsiali de Cúneo e Torin. Inte ste ùltime zone l'ozzitan el xe lengua menoritaria reconossùa e tuteà da le lese locai. Difarente la situazzion in França onde che l'Ozzitan el gode de estremamente poca tutea. In Spagna, l'ozzitan el xe na lengua ufizzial rejonal inte la Val da Aran dal 1990, in Catalogna, dal 2006. A ciacolar l'ozzitan sarìa çerca do mijoni de persone, mentre se stima in çerca sette mijoni el nùmaro de persone che ghe ne gavarìa na conossença passiva. La denominazzion el riva da la parole ozzitana che el signìfega . Sto criterio distintìo el xe stà doparà da Dante Alighieri, che el ga descrito la lengue ozzitana, françese, e taiana in base a le so rispetive partesee afermative: , e . El tèrmine el riva da e el xe parso inte i testi ministratìi latini verso el 1300. Epure, fin al sècolo XX, la lengua ozzitana la jera nota par el pi cofà o provençal. Dai ani 1960/70 el tèrmine ozzitan el xe deventà usual par definir tuta la lengua, e el tèrmine provençal uncuò el designa solo el diaeto provençal in senso streto. Ła Łéngua ocitana la ze utilixà dal grupo Lou Dalfin, che ne xe la masima espresion muxical moderna. El grupo el vien da la region del Piemonte. Esistono tanti altri artisti che i canta in ocitan.